સીતા માતા જન્મથી જ વેદમંત્ર બોલતાં હતાં. સીતાજી તેમનાં પૂર્વજન્મમાં વેદવતી હતાં. તે તપ કરતાં હતાં તે વનમાં એક વખત રાવણ જઈ ચડ્યો હતો. તે વેદવતીને જોઈ તેના ઉપર આસક્ત થયો. આથી વેદવતીએ તેને શ્રાપ આપતાં કહ્યું હતું કે, ‘હે દુષ્ટાત્મા, તું બ્રાહ્મણપુત્ર હોવા છતાં અધર્મી થયો છે. તે મારી સાથે અઘટિત વર્તન કર્યું છે. તેથી તારા નાશનું કારણ પણ હું જ બનીશ. આમ, સીતાજી તરીકે વેદવતીએ જન્મ લીધો હોવાનો ઉલ્લેખ આપણને શ્રીરામચરિતમાનસમાં જોવા મળે છે. મા સીતાજી તેમનો કાર્યકાળ પૂર્ણ થતાં ધરતીમાં વિલિન થઈ ગયા હતા. તે બાબત જગવિદિત છે.